25. april 2022

**ZAPISNIK SEJE NADZORNEGA ODBORA BOTRSTVA V SLOVENIJI**

Seja je potekala 21. aprila 2022.

Prisotni: Milena Štular, Nina Zidar Klemenčič, Tomaž Barada, Suzana Bagari, Nataša Sorko, Tanja Petek, Sabina Gašparič, Tina Lamovšek in Doris Rojo

Opravičeno odsotni: Samo Kupljen, Nataša Zanuttini (pooblastilo Mileni Štular[[1]](#footnote-1)), Anita Ogulin

Dnevni red:

1. Pregled in potrditev zapisnika zadnje seje

2. Finančno in vsebinsko poročilo o delu v letu 2021

3. Predlog razporeditve sredstev sklada

4. Predlogi aktivnosti za leto 2022 in 2023

5. Pobude in predlogi

**K/1**

Predsednica NO Milena Štular predstavi točke iz zapisnika redne seje z dne 16. septembra 2021.

**Sklep:** Potrdi se zapisnik seje NO Botrstvo v Sloveniji z dne 16. septembra 2021. Vsi sklepi so bili uresničeni.

**K/2**

Sabina Gašparič in Doris Rojo podata vsebinsko in finančno poročilo Botrstva v Sloveniji za leto 2021.

**STATISTIČNI PODATKI O BOTRIH IN VAROVANCIH:**

Letna primerjava:

|  |  |  |  |  |
| --- | --- | --- | --- | --- |
|  |  | 31.12.2020 |  | 31.12.2021 |
| **BOTRI** |  |  |  |  |
| Število aktivnih mesečnih botrov z varovanci |  | 5363 |  | 5700 |
| Število aktivnih botrov z več kot enim varovancem |  | 604 |  | 658 |
| Število vseh botrov do 31.12.2020 |  |  |  | 9284 |
|  |  |  |  |  |
| **VAROVANCI** |  |  |  |  |
| Število vseh vključenih otrok, ki imajo botra |  | 6033 |  | 6287 |
| Število otrok, ki imajo dvojno botrstvo |  | 482 |  | 625 |
| Število vseh vključenih otrok do 31.12.2020 |  |  |  | 11.488 |

**PRILIVI IN ODLIVI:**

|  |  |  |
| --- | --- | --- |
| **Obdobje:** | **1. 1.-31. 12. 2020** | **1. 1.-31. 12. 2021** |

|  |  |  |
| --- | --- | --- |
| **PRILIVI** |  |  |
| **SKUPAJ PRILIVI** | **3.373.740,31 €** | **3.586.580,15 €** |

|  |  |  |
| --- | --- | --- |
| **ODLIVI** |  |  |
| Skupni odlivi varovancem | 2.472.127,49 € | 2.788.601,23 € |
| Stroški | 200.779,74 € | 220.031,06 € |
| Skupni odlivi za projekte | 348.210,54 € | 270.591,79 € |
| **SKUPAJ ODLIVI** | **3.021.117,77 €** | **3.279.224,08 €** |

|  |  |
| --- | --- |
| **Skupno zbranih sredstev v projektu od začetka do 31.12.2021:** | |
|  |  |
| Botri in sklad | 22.097.798,83 € |
| Akcije in projekti | 2.149.897,11 € |
|  |  |
| **Skupaj:** | **24.704.356,34 €** |

**Delež stroškov v prilivih v letu 2021 = 6,13 %**

**VSEBINSKO POROČILO:**

V letu 2021 smo se še naprej osredotočali na zagotavljanje enakovrednih možnosti za rast in razvoj otrok in mladostnikov. Nadaljevali smo s kritjem stroškov bivanja v dijaških domovih mladostnikom iz družin v stiski z vse Slovenije, otrokom omogočali vključevanje v prostočasne dejavnosti in nadaljevali s štipendiranjem nadarjenih športnikov. Nadaljevali smo s projektom Čarobna zima, ki je bil tudi letos prilagojen epidemiološkim razmeram v državi, in izvedli dve sezoni prodaje Vrečke dobrote, ki poteka v sodelovanju s podjetjem HOFER.

V letu 2021 smo ob deseti obletnici delovanja programa Botrstvo v Sloveniji izvedli razstavo, ki zaradi drugega vala epidemije ni bila izvedena v letu 2020. Razstava »Prihodnosti, ki jih ne bi bilo« je predstavila zgodbe otrok, ki jim je podpora botrov omogočila prihodnost, ki je drugače ne bi bilo, ter zgodbe otrok, katerih prihodnosti s pomočjo botrov še nastajajo. Razstava je potekala od 11. do 27. maja 2021 v Zgodovinskem atriju Mestne hiše Ljubljana, nato pa od 14. julija do 1. avgusta 2021 še v Kopru.

V raziskavi Trusted Brand 2021 je med dobrodelnimi organizacijami, ki jim ljudje najbolj zaupajo, Botrstvo zasedlo najvišje mesto.

**Sklep:** Pri finančnem poročanju se mora uporabljati ena metodologija. Delež stroškov se izračunava samo za celotno delovanje programa Botrstva v Sloveniji in ne za posamezne dele-projekte programa. Skupaj s članico NO Natašo Sorko se pripravi predlog novega poročanja.

**K/3**

Ekipa predstavi predlog aktivnosti programa za leto 2022: nadaljevanje dijaškega sklada, izobraževalne delavnice za otroke in mladostnike, nov projekt, digitalizacijo prejemanja vlog za vključitev in podaljševanje prejemanja botrstva.

**Sklep:** Vsi člani potrdijo izvajanje predlaganih delavnic in podprejo možnost novega projekta. Za nadgrajevanje programa se pripravi strategijo aktivnosti za pridobivanje sredstev.

**K/4**

Botrstvo tudi v prihodnje ostaja pri osnovni ideji, pomoči botrov varovancem, hkrati pa se nadaljuje izvajanje projektov za dodatno podporo in pomoč.

**Sklep:** Botrstvo ostaja pri svoji izvorni ideji, program pa se vedno odziva na aktualne potrebe v družbi.

1. Nataša Zanuttini pooblašča Mileno Štular, da lahko glasuje v njenem imenu. [↑](#footnote-ref-1)